ગત આખું વર્ષ સુશાંતસિંહ રાજપૂત અને અંકિતા લોખંડેના બ્રેકઅપના સમાચારથી છવાયેલું રહ્યું, આ બંનેએ ૨૦૧૬ના અંતમાં લગ્ન કરવાના હોવાની જાહેરાત પણ કરી હતી, પરંતુ લગ્ન થાય તે પહેલાં જ કોઇ કારણોસર બંને વચ્ચે બ્રેકઅપ થઇ ગયું, બ્રેકઅપ બાદ અંકિતાને આ આઘાતમાંથી બહાર આવતા ઘણો સમય લાગ્યો હતો, તે અવારનવાર પોતાની સુશાંત સાથે જોડાયેલી યાદોના ફોટા મૂક્યા કરતી, વળી ઘણા સોર્સ દ્વારા એમ પણ સાંભળવા મળ્યું હતું કે અંકિતાએ સુશાંતને મનાવવાના પણ ઘણા પ્રયત્નો કર્યા હતાં, અલબત્ત સુશાંત અંકિતા પાસે પાછો ફરવા નહોતો માંગતો, તેથી લાગે છે કે હારી થાકીને અંકિતાએ પણ હવે આગળ વધી જવાનું વિચાર્યું છે.